Държавен вестник, бр. 65, 2017 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  65
(6) На резервната скамейка на всеки отбор 
могат да стоят всички записани в протокола 
резервни състезатели и служебни лица (общо 
до 13 човека), за чието поведение следят длъж-
ностните лица. При нарушения, извършени 
от резервен състезател или служебно лице, се 
налагат съответни дисциплинарни наказания 
съгласно Дисциплинарния правилник на БФС. 
Отстранен от игра състезател няма право да 
сяда на резервната скамейка. Той задължител-
но се придружава до излизане от тунела към 
съблекалните от отговорник от ФК по реда и 
сигурността.
(7) Допуска се провеждането на футболната 
среща, когато отбор попълни в протокола и 
представи на терена най-малко 7 титулярни 
състезатели и лицензиран старши треньор/тре-
ньор на отбора. В случай че старши треньорът 
е наказан с лишаване от право да изпълнява 
функциите си, в протокола трябва да бъде за-
писан лицензиран треньор на отбора.
(8) Задължения на състезателите за състе-
зателното облекло:
1. състезателите от всички футболни клубове, 
вземащи участие в срещите от първенствата 
и турнирите по футбол, са длъжни да се явят 
на терена в приличен вид и в установеното от 
Правилата на играта футбол пълно състезателно 
облекло;
2. фланелките с дълъг ръкав, които се обличат 
под екипа с къс ръкав, трябва да бъдат в същия 
цвят като фланелката от екипа; термогащетата, 
които се обличат под екипа, трябва да бъдат в 
същия цвят като гащетата от екипа; термокли-
новете, които се обличат под екипа, трябва да 
бъдат в същия цвят като гащетата от екипа или 
цвета на канта/подгъва при наличие на такъв.
(9) Съдиите налагат наказания на състеза-
телите, играещи в неспретнат вид.
(10) Техническа конференция:
1. един час преди началото на футболната 
среща на посочено от делегата на БФС място 
и под негово ръководство се провежда техниче-
ска конференция; в нея задължително участват 
следните служебни и длъжностни лица, които 
съставят работна група:
 – по един представител от двата клуба, 
участващи във футболната среща, записани в 
протокола на съдията в графа „служебни лица“;
 – съдийската бригада;
 – началникът на охраната;
 – медицинското лице;
 – отговорникът по реда и сигурността от 
отбора домакин за конкретната футболна среща;
 – отговорникът за медиите от отбора до-
макин;
 – директорът на стадиона;
 – координатор за връзки с привърженици 
от клуба домакин (ако има определен такъв);
 – координатор за връзки с привърженици от 
клуба гост (ако има определен такъв);
2. за футболните срещи, определени като 
рискови от експертна група на БФС и МВР, 24 
часа преди срещата в ОСТ се изпраща прото-
кол от инструктивно съвещание с органите на 
МВР, а техническата конференция се провежда 
час и половина преди началото на съответната 
футболна среща;
3. при неявяване на представител на ФК в 
определеното време на ФК се налага дисци-
плинарно наказание съгласно Дисциплинарния 
правилник на БФС;
4. един час след завършване на футболната 
среща отборът домакин е длъжен да предаде 
на съдийския наблюдател запис на срещата 
върху DVD; по изключение, при затруднения от 
технически характер, клубът домакин може да 
изпрати директно на СК записа на футболната 
среща най-късно 12 часа след края на футбол-
ната среща.
(11) ФК отговарят за поведението на своите 
привърженици (зрители) на футболната среща. 
Забраняват се всички действия и прояви с 
дискриминационен характер преди, по време 
и след футболната среща. При наличието на 
такива прояви на ФК се налагат дисциплинарни 
наказания съгласно Дисциплинарния правилник 
на БФС. Когато тези зрители не могат да бъдат 
идентифицирани като привърженици на клубен 
отбор, дисциплинарната отговорност се носи 
от ФК домакин.
(12) Процедури при прояви на расизъм/дис-
криминация сред зрителите:
а) когато по време на провеждане на футбол-
на среща главният съдия констатира или бъде 
уведомен от четвъртия съдия, че сред зрителите 
има прояви на расизъм/дискриминация, той 
спира срещата и трябва да поиска призив чрез 
звуковата уредба на стадиона за прекратяването 
на тези прояви; ФК домакин задължително и 
веднага изпълнява искането;
б) ако след подновяването на играта проявите 
не престанат, главният съдия може да спре мача 
за разумен период от време (от пет до десет 
минути) и да покани отборите да се приберат 
в съблекалните; задължително се прави нов 
призив към зрителите чрез звуковата уредба 
за преустановяване на проявите; ФК домакин 
задължително и веднага изпълнява искането;
в) когато след подновяването на играта про-
явите не са спрели, главният съдия може да 
прекрати провеждането на срещата;
г) по време на действията по букви „а“ – „в“ 
делегатът и четвъртият съдия подпомагат глав-
ния съдия при преценката му, дали са прекратени 
проявите на расизъм/дискриминация;
д) решението за прекратяване на срещата 
може да се вземе само ако всички мерки по 
букви „а“ – „в“ са били изпълнени последовател-
но и след внимателна преценка какво влияние 
ще има това върху сигурността на играчите и 
на зрителите.
 (13) В съдийския протокол на футболните 
срещи от среща от Първа лига, Втора лига и 
турнира за Купата на България като служебни 
лица не могат да бъдат записвани президент, 
вицепрезидент, изпълнителен и финансов ди-
ректор на ФК. В съдийския протокол – раздел 
„служебни лица“ на футболните срещи от Първа 
лига, Втора лига и турнира за Купата на Бъл-
гария, не могат да се записват членове на ИК 
на БФС и членове на комисии към БФС.